ဘာဖြစ်လို့လဲ မိဖုရားဆယ်လီမာ
ရှင့် မျက်နှာပေါ်က အပြုံးကတစ်မျိုးပဲ
ဘာမှမဟုတ်ပါဘူး အကျင့်တစ်ခုပါ
ကျွန်မ ပြဿနာတစ်ခုခုရှိရင် ပြုံးတတ်တယ်
ဘာပြဿနာနဲ့ ရင်ဆိုင်နေရလို့လဲ
အရှင်က မိဖုရားရခေယျနဲ့အတူ
ကျွန်မကို အတိုင်ပင်ခံမိဖုရား ခန့်တယ်
အဲဒါကြောင့် ကျွန်မစိုးရိမ်တာ
ဒါပေမဲ့ သူရှင့်ကို အတိုင်ပင်ခံအဖြစ်ထားပြီး
သူ့ရင်းနှီးမှုကိုဖော်ပြတာ ကျွန်မဝမ်းသာတယ်
အရှင့်ဆုံးဖြတ်ချက်ကို ကျွန်မ အံ့ဩသွားတယ်
ဘာလို့လဲ
အရှင် ရှင့်ကိုယုံကြည်တာ ရှင်သဘောမကျဘူးလား
ဆိတ်ဆိတ်နေတယ်ဆိုတာ ငြင်းတာထက်
လက်ခံဖို့များတယ်
ကျွန်မ မေးတာကို မဖြေချင်လည်း
အတင်းမမေးတော့ပါဘူး
လာ အရှင်စောင့်နေလောက်ပြီ
မဟာမန်ဂ ရှင်ကျွန်မကို ဒီအမူအရာနဲ့ဆက်ဆံတာမှားမယ်နော်
တိုင်းပြည်အရေးကိစ္စတွေမှာ ဂျာလာ ကျွန်မကိုတိုင်ပင်တာ
ကျွန်မသဘောထားကို တန်ဖိုးထားလို့
ကျွန်မကောင်းကောင်းသိပါတယ်
ရှင်ရဲ့အကြံပေးချက်ကြောင့် ကျွန်မသား အာဒမ်ခန်
ရာထူးမတက်တာ ကျေးဇူးတင်ပါတယ်
မောင်းမဆောင်အုပ်ချုပ်ရေးမှူး ကျွန်မအကြံပေးတာ လက်ခံပါ
ကျွန်မက ရှင့်ထက် အသက်ရော အတွေ့အကြုံပါသာတယ်
ဒါကြောင့်ရှင့်ရာထူးကိုထိန်းထားပြီး မောင်းမဆောင်ကိုပဲ အုပ်ချုပ်ပါ
နိုင်ငံအရေးကိစ္စတွေ ကျွန်မတာဝန်ထား
တစ်ခါတလေ သူများမနိုင်အောင်လို့ ကစားပွဲကိုလိုက်ညစ်ပေမဲ့
ကိုယ်ရှုံးနေတာကို ကိုယ်မသိဘဲ ဖြစ်တတ်တယ်
ကျွန်မက အာဒမ်ခန်ကို နယ်စားမခန့်လို့
ရှင်ကကျွန်မကို လက်စားချေတာပေါ့လေ
ကျွန်မရှင့်ကို ပြောပြနေတာပါ
ရှင့်ကိုသတိပေးနေတာ အုပ်ချုပ်ရေးပိုင်းကိုရှင်ဝင်ရဲဝင်ကြည့်
ရှင်ရှုံးနိမ့်လိမ့်မယ်
အုပ်ချုပ်ရေးဟုတ်လား
မဟာမန်ဂ ဂျာလာက ရှင့်ကိုအရမ်းလေးစားတယ်
ရှင့်အဆင့်ကို ရှင်မမေ့ရင်ကောင်းမယ်
ရှင်ကအမှုထမ်းပဲ
ကျွန်မအဆင့်ကို ကျွန်မသိပါတယ် ဒါပေမဲ့ ရှင်က
မောင်းမဆောင်အုပ်ချုပ်ရေးမှူးဆိုပြီး
ရှင့်ကိုယ်ရှင် ဘဝင်မြင့်နေပုံပဲ
ကျွန်မ အကြံပေးတာ လက်ခံပါ
ရှင့်ရာထူးကို ရှင်ထိန်း
အရင်ကအရှင့်မှာ အတိုင်ပင်ခံမိဖုရား တစ်ယောက်ပဲရှိတယ်
ဒီနေ့ကျတော့ ထပ်တိုးလာပြီ
အတိုင်ပင်ခံမိဖုရား ထပ်တိုးလာပြီ
အချိန်နဲ့အမျှ နာမည်တွေ ပြောင်းသွားမှာစိုးရိမ်တယ်
ကျွန်မအနေနဲ့ဆိုရင်
အရှင်ကကျွန်မကို ဝန်ကြီးရာထူးပေးထားတယ်
ကျွန်မကို မယ်မယ်လို့ခေါ်တယ်
ဒီမိဖုရားတွေလည်း အရှင့်ဘဝထဲကို
ဝင်လာနိုင်တယ်ဆိုတာ ရှင်သိပါတယ်
ဒါပေမဲ့ ဒွေးတော်တို့ မယ်တော်တို့ဆိုတာ
မိခင်နေရာမှာပဲ အမြဲရှိနေတာ
လာ သွားကြစို့
ရှင်ဘုရင်စောင့်နေရတာ မဖြစ်သင့်ဘူး
အတိုင်ပင်ခံချုပ်
နောက်ကျသွားတာတောင်းပန်ပါတယ် အရှင်
အရှင့်အမိန့်အတိုင်း အတိုင်ပင်ခံမိဖုရား ၃ ယောက်ကို
အရှင့်ရှေ့ကို ခေါ်ဆောင်လာပါတယ်
မင်းတို့အားလုံးကိုခေါ်ရတာ အကြောင်းထူးရှိလို့
အာဒမ်ခန်ရဲ့အမှုက နိုင်ငံအရေးထက်
အမျိုးသမီးရဲ့စိတ် အခွင့်အရေးနဲ့ ပိုပတ်သက်နေတယ်
မင်းတို့ ၃ ယောက်လုံးက အရမ်းဉာဏ်ထက်တယ်
တိုင်းပြည်အကျိုးကို အမြဲတွေးတောတတ်တယ်
ဒါကြောင့်မနက်ဖြန် ရုံးတော်မှာ စီရင်ချက်မချခင်
မင်းတို့အားလုံးနဲ့ ဆွေးနွေးတိုင်ပင်ချင်တယ်
မင်းတို့ ၃ ယောက်လုံးနဲ့ ငါတိုင်ပင်ချင်တယ်
ငါစီရင်ချက်ချတာ မမှားရအောင်
မင်းတို့ထင်မြင်ချက်တွေကို ပြောပြပါ
မိဖုရားဂျိုဓာ ရုံးတော်မှာ မင်းတစ်ခုခုထပြောချင်တာ
ငါသတိထားမိတယ်
ဒါပေမဲ့ မယ်မယ်က မင်းကိုတားလိုက်တယ်
အဲဒီမှာ မင်းကတရားလို ငါကရှင်ဘုရင်
ဒီမှာ မင်းကငါ့ဇနီး ငါက မင်းခင်ပွန်း
ဒါကြောင့်ဘာမှအားမနာဘဲ ပြောစရာရှိတာပြော
ပထမဆုံး ဒီဆွေးနွေးမှုမှာ ကျွန်မကိုထည့်သွင်းပြီး
ကျွန်မကို အရှင့်မိသားစုဝင်လို သဘောထားတဲ့အတွက်
အရှင့်ကို ကျေးဇူးတင်ပါတယ်
ကျွန်မ တစ်ခု ကြိုပြောထားချင်ပါတယ်
မဟာမန်ဂရဲ့ဆုံးဖြတ်ချက်ကို ကျွန်မ မဆန့်ကျင်ဘူး
သူက ဥပဒေအတိုင်း အစဉ်အလာအတိုင်းလုပ်တာ
အာဒမ်ခန်ကိုလည်း ကျွန်မ မဆန့်ကျင်ဘူး
အမျိုးသမီးကိုတန်ဖိုးမထားတဲ့ စနစ်ကို
ကျွန်မ ကန့်ကွက်တာ
သူ့ဆန္ဒမပါသလို သူ့သဘောလည်းမပါဘူး
ဒါက နန်းတော်ထဲမှာတင် ဖြစ်နေတာမဟုတ်ဘူး
တစ်တိုင်းပြည်လုံးမှာ ဖြစ်နေတာ
ဘာသာတိုင်း လူမျိုးတိုင်းမှာ
ဒီပြဿနာကြီးက ကြီးထွားလာပြီ
အမျိုးသမီးတွေကို လူတွေက အရုပ်လိုသဘောထားနေကြပြီ
မိဘတွေက ပိုက်ဆံမရှိရင် သမီးတွေကို ရောင်းလို့ရတယ်
ပိုက်ဆံရှိတဲ့သူက သူ့ကို တဏှာရာဂအတွက်သုံးကြတယ်
သူတို့စိတ်ကြိုက် ခေါ်လို့ရတယ် ရောင်းလို့ရတယ်
သူတို့စိတ်ကြိုက်
သူများကို လက်ဆောင်ပေးလို့ရတယ်
သူတို့စိတ်ကြိုက် နှိမ်ချဆက်ဆံကြတယ်
သူတို့စိတ်ကြိုက် စစ်ပွဲရဲ့ အောင်ပွဲအထိမ်းအမှတ်အဖြစ်
မှတ်ယူအသုံးပြုကြတယ်
သူတို့စိတ်ကြိုက် အမျိုးသမီးတွေကို
ရှုံးနိမ့်တဲ့သုံ့ပန်းအဖြစ် ဆက်သကြတယ်
ဒီစနစ်ကြီးကိုမုန်းတာ အရှင်
အမျိုးသမီးတွေက အရုပ်မဟုတ်ဘူး
အမျိုးသမီးတွေက မိခင် သမီး နှမတွေပါ
သူတို့ကလောကကြီးရဲ့ မျိုးဆက်သစ်တွေကိုမွေးဖွားပေးတယ်
လောကကြီးကလူတွေက သူတို့ကို အရာဝတ္တုပစ္စည်းလိုသဘောထားကြတယ်
ဒီစနစ်ကြီးကို ပြင်ဆင်ဖို့လိုပြီ အရှင်
ပြောင်းလဲပစ်မှဖြစ်မယ်
မိဖုရားဂျိုဓာ မင်းခံစားချက်နဲ့ မင်းဆိုလိုရင်းကို
ငါနားလည်ပါတယ်
ဒါပေမဲ့ အမျိုးသမီးတွေဟာ ပထမဆုံး မိဘစကားနားထောင်ရမယ်
ပြီးရင်ခင်ပွန်းစကားနားထောင်ရတာ ထုံးစံဖြစ်နေပြီ
မင်းပြောတဲ့ကိစ္စကို ငါဥပဒေအသစ်ရေးဆွဲရမှာ
ခင်ဗျားရဲ့အမြင်ကကော မိဖုရားဆယ်လီမာ
ဥပဒေ စည်းမျဉ်းနဲ့ ပတ်သက်လို့ကတော့
မဟာမန်ဂနဲ့ သဘောချင်းတိုက်ခိုက်ပါတယ်
ကျွန်မတို့လူ့အသိုင်းအဝိုင်းမှာ လက်ထပ်မင်္ဂ​လာ​ပြုမှုဟာ
ဒီနည်းအတိုင်းပဲ နှစ်ပေါင်းများစွာ ကျင့်သုံးလာခဲ့တာ
အမျိုးသမီးတွေရဲ့ ဒုက္ခနဲ့ပတ်သက်ရင်တော့
မိဖုရားဂျိုဓာပြောတာ မှန်ပါတယ်
မင်းကောဘယ်လိုသဘောရလဲ မိဖုရားရခေယျ
မိဖုရားရခေယျက နိုင်ငံရေးအမြင်ရှိတယ်
အရှင်
ကျွန်မဆုံးဖြတ်ချက်ကို သူသဘောတူမှာ သေချာတယ်
ဟင့်အင်း မဟာမန်ဂ
ဒီအမှုမှာ မိဖုရားဂျိုဓာပြောတာ ကျွန်မသဘောတူတယ်
အမျိုးသမီးတွေရဲ့လေးစားမှု ဂုဏ်သိက္ခာအတွက်
မိဖုရားဂျိုဓာက ဒီအမှုကိုဖော်ထုတ်တာ
အသက်မပြည့်သေးတဲ့မိန်းကလေးဟာ သူ့ထက်အသက်နှစ်ဆကြီးသူကို
သူ့ဆန္ဒမပါဘဲလက်ထပ်ပေးတာဟာ ပြစ်မှုမြောက်တယ်
တတ်စနင်းဘက်ကကြည့်ရင်
သူမတရားစည်ရုံးခံရတာ ဟုတ်မဟုတ်
သူတစ်ယောက်ပဲသိတယ်
ဒါကြောင့်ဒီမိန်းကလေးကိုခေါ်ပြီး
သူအိမ်ထောင်ပြုဖို့အဆင်သင့် ဖြစ်မဖြစ် မေးကြည့်ရမယ်
ဒီမိန်းကလေးက အဆုံးအဖြတ် ပေးလိမ့်မယ်
မင်းတို့အားလုံးအကြံပေးတာ ကျေးဇူးတင်ပါတယ်
ငါသေချာစဉ်းစားပါ့မယ်
မယ်မယ်
မနက်ဖြန်ရုံးတော်မှာ တတ်စနင်းကိုတွေ့ချင်တယ်
ရှင့်ကိုအတိုင်ပင်ခံမိဖုရားအဖြစ် သတ်မှတ်ပြီး
သူ့ရင်းနှီးမှုကိုထုတ်ဖော်တာ ကျွန်မသိပ်ဝမ်းသာတာပဲ
အရှင့်စိတ်ကို ငါနားမလည်တော့ဘူး
တစ်ခါတလေဒေါသဖြစ်တယ် တစ်ခါတလေ ငါ့ကိုလေးစားတယ်
ဒီနေ့လည်းငါ့ကို အတိုင်ပင်ခံမိဖုရားအဖြစ် ထည့်သွင်းသတ်မှတ်တယ်
ဂျိုဓာ
ဘာဖြစ်တာလဲ
နေကောင်းရဲ့လား ညကြီးမိုးချုပ် ဘာလို့ခေါ်တာလဲ
အင်း ငါနေကောင်းပါတယ်
ဘာတွေစိုးရိမ်နေတာလဲ
စိတ်အေးအေးထားပါ
တော်သေးတာပေါ့ ညကြီးမိုးချုပ်တစ်ခုခုဖြစ်လားလို့
လန့်သွားတာပဲ
ဘာမှမဖြစ်ဘူး မိုတီ
နင့်ကိုစကားပြောချင်လို့
ခေါ်လိုက်တာ
ဒါကြောင့် ကျွန်မ မိဖုရားနဲ့လိုက်လာတာပေါ့
ကျွန်မက ရံရွေတော်ဆိုပေမဲ့
မိဖုရားရင်ထဲမှာရှိတာတွေကို ကျွန်မကို
သူငယ်ချင်းလို ညီအစ်မလို အမြဲရင်ဖွင့်နေကျလေ
ပြောပါဦး ဘာကိစ္စလဲ
မိုတီ ဒီနေ့အရှင်က ငါရယ် မိဖုရားရခေယျရယ်
မိဖုရားဆယ်လီမာရယ်ကို
အာဒမ်ခန်နဲ့တတ်စနင်း​အကြောင်းပြောဖို့ ခေါ်တွေ့တယ်
သိတယ်
သူကအာဒမ်ခန်အကြောင်း ဘာပြောလိုက်လို့
မိဖုရားဒီလောက်ထိ တွေးနေရတာလဲ
အာဒမ်ခန်အကြောင်း တွေးနေတာမဟုတ်ဘူး
အရှင်က မဟာမန်ဂကို သူ့အတိုင်ပင်ခံမိဖုရား ၃ယောက်ကို
ခေါ်ခိုင်းလိုက်တော့ ငါတကယ်အံ့ဩသွားတယ်
အဲဒီအတိုင်ပင်ခံမိဖုရားထဲမှာ ငါပါတယ်
တကယ်လား ဂျိုဓာ
အရမ်းဝမ်းသာတာပဲ
နောက်ဆုံးတော့ မိဖုရား ဒီနန်းတော်မှာ
အသိအမှတ်ပြုခံရပြီပေါ့
မသိဘူး အရှင်ငါ့ကို ဒီလိုသဘောထားတာ
ငါအခုထိမယုံနိုင်သေးဘူး
ဘာဖြစ်ပြန်ပြီလဲ ဂျိုဓာ
အရှင် မိဖုရားကိုမယုံတော့လည်း မိဖုရားအံ့ဩတယ်
အခုသူမိဖုရားကို ယုံကြည်လာပြန်တော့လည်း
အံ့ဩနေပြန်ပြီ
ပြောပါဦး
အတိုင်ပင်ခံမိဖုရား ဖြစ်ချင်လား မဖြစ်ချင်ဘူးလား
မသိဘူး မိုတီ ဒါကြောင့် နင့်ကိုခေါ်လိုက်တာ
အမှန်တော့ ဘာပြဿနာမှမရှိဘူး
ဒီနေ့မိဖုရား အိပ်ပျော်မှာမဟုတ်ဘူး
သာမန်မိဖုရားကနေ
အတိုင်ပင်ခံမိဖုရားဖြစ်သွားလို့လေ
လောလောဆယ် တစ်ယောက်တည်းနေသင့်တယ်
အရှင်က မိဖုရားကို အခုလိုနေရာပေးတာ
လုပ်ရိုးလုပ်စဉ်အနေနဲ့ လုပ်တာမဟုတ်ဘူး
သူ့စိတ်ရင်းနဲ့ လုပ်ပေးတယ်ဆိုတာ နားလည်နော်
သူကမိဖုရားကို အမြင်ကြည်လင်နေပြီ
အခုမိဖုရားအလှည့်ပဲ ကျွန်မကိုခွင့်ပြုပါဦး
မိုတီ
ခဏနေပါဦး တတ်စနင်းအကြောင်းပြောချင်သေးတယ်
ဂျိုဓာ အရှင်က မိဖုရားစကား နားထောင်ပြီး
အာဒမ်ခန်ကိုအပြစ်ရှိတယ်လို့တောင် သတ်မှတ်ထားပြီးပြီ
ပြီးတော့မိဖုရားကိုခေါ်ပြီး တိုင်ပင်ဆွေးနွေးတယ်
အရှင်က မိဖုရားကို အရင်းနှီးဆုံးလို့သဘောထားနေပြီ
ဒီတော့ တတ်စနင်းအတွက်
တရားမျှမျှတတ ဆုံးဖြတ်မှာသေချာတယ်
မိဖုရားဂျိုဓာကကျုပ်ကို
အကောင်းဆုံးလက်ဆောင်ပေးတယ်လို့ ယုံကြည်တယ်
ဒီရှားပါးအဖိုးတန်တဲ့လက်ဆောင်ပေးတာ ကျေးဇူးတင်ပါတယ်
သူ့ကိုကျုပ်ဘေးမှာလာထိုင်ဖို့ တောင်းဆိုပါတယ်
မင်းရဲ့ဉာဏ်ပညာကိုတော့ ငါအံ့ဩချီးမွမ်းမိတယ်
ငါနဲ့တိုင်းသူပြည်သားတွေကြား ဝေးကွာမှုကိုလျှော့ကျစေတယ်
ငါနဲ့အရှင်မြတ်တို့ကြားမှာ ဝေးကွာမှုလျှော့နည်းအောင်
သူတို့ဆုတောင်းပေးကြတယ်
မင်္ဂ​လာပါ
တတ်စနင်း မကြောက်ပါနဲ့
အရှင် မင်းနဲ့ စကားပြောချင်လို့
သူ့ကိုအားလုံးပြောပြ ဘာမှမကြောက်နဲ့
ကျွန်မ မိဘတွေ အရှင်နဲ့ပြောပြီးပြီ မဟုတ်လား
အင်း ပြောပြီးပြီ မင်းနဲ့ပြောချင်လို့ မိန်းကလေး
ဘာမှမကြောက်နဲ့ တတ်စနင်း
အရှင် မင်းရှေ့မှာရှိတယ်
သူမေးတာကို သေချာဖြေ
တတ်စနင်း အိမ်ထောင်ပြုတယ်ဆိုတာ မင်းသိလား
ဆရာကြီးကမေးရင်
လက်ခံပါတယ်လို့ ပြောရမယ်
ပြီးတော့ကော
ဝတ်ကောင်းစားလှဝတ်ရမယ် အစားကောင်းတွေစားရမယ်
ဒါဆို မင်းအိမ်ထောင်ပြုချင်လား
ဟုတ်ကဲ့
ဒါကရိုးရာအစဉ်အလာ တတ်စနင်း
အိမ်ထောင်သည်ဘဝကို မင်းဘာသိထားလဲ
အိမ်ထောင်ပြုပြီးရင် အဝတ်စားကောင်းဝတ်ရမယ်
နန်းတော်ကြီးထဲမှာ နေရမယ်
အိမ်ထောင်ပြုတဲ့အကြောင်း မင်းသိတာဒါပဲလား
ဟုတ်ကဲ့
ကောင်းပြီ မင်းသွားနိုင်ပြီ
- ခွင့်ပြုပါဦး - ခွင့်ပြုပါဦး
အရှင် အခုဆို အရှင်အဖြေရပြီပေါ့
ဒီကောင်မလေးစိတ်ထဲ ဘာရှိလဲ
သူဘာကြောင့်လက်ထပ်ချင်လဲ သိပြီပေါ့
ဆရာကြီးကမေးရင်
လက်ခံပါတယ်လို့ ဖြေရမယ်
ဒါဆို မင်းအိမ်ထောင်ပြုချင်လား
ဟုတ်ကဲ့
တတ်စနင်းက မင်္ဂ​လာဆောင်ဖို့
ဘာလို့သဘောတူလိုက်တာလဲ နားမလည်နိုင်ဘူး
သူ့မိဘတွေ သူ့ကို အတင်းဖိအားပေးတာသေချာတယ်
အာဒမ်ခန်ကိုကြောက်လို့ ငါ့နောက်ကိုဝင်ပုန်းတဲ့နေ့ကို
နင်မှတ်မိတယ်မဟုတ်လား
အာဒမ်ခန်ကိုဒီလောက်ကြောက်နေတဲ့ မိန်းကလေးက
အရှင့်ရှေ့မှာ သူလက်ထပ်ပွဲကို လက်ခံပါတယ်လို့
ဘယ်လိုပြောနိုင်ရတာလဲ
တခြားအကြောင်းတစ်ခုခု ရှိမှာသေချာတယ်
ဘာပဲဖြစ်ဖြစ် ဂျိုဓာ
တတ်စနင်းက သူ့ဆန္ဒကို အရှင့်ကိုပြောပြီးပြီ
ဒီမင်္ဂ​လာပွဲကို ကျွန်မတို့ တားလို့ရမယ် မထင်တော့ဘူး
ငါလည်းအဲဒါကို စိုးရိမ်နေတာ
ဖြူစင်တဲ့မိန်းကလေးအနာဂတ် ပျက်စီးသွားမှာ
အခု အရှင့်ဆုံးဖြတ်ချက်ပေါ်မှာပဲ အားလုံးမူတည်သွားပြီ
ဒီတစ်ခါ သူ့ဆုံးဖြတ်ချက်ကို ကြေညာရတော့မှာဆိုတော့
သူအချက်အလက်တွေ မှန်မှန်ကန်ကန်စဉ်းစားပြီး
သေချာဆုံးဖြတ်မှာပါ
တက်စနင်း
ဘာလို့လာမကစားတာလဲ လာလေ ကစားရအောင်
ဟင့်အင်း ရေရှမာ ဒီနေ့မကစားတော့ဘူး
ဘာလို့လဲ
လာပါ ကစားရအောင် ဘာလို့ငိုနေတာလဲ
မိန်းကလေးတွေ မင်္ဂ​လာဆောင်ပြီး နှုတ်ဆက်ပွဲကျမှ
ငိုကြတာလို့ ငါ့အမေကပြောဖူးတယ်
မင်္ဂ​လာပွဲမတိုင်ခင် မငိုရဘူး
မင်္ဂ​လာဆောင်အကြောင်းထပ်ပြောရင် ငါတကယ်ငိုမှာနော်
နင့်အမေက နင့်မင်္ဂ​လာပွဲမှာဝတ်ဖို့
ငါ့ကိုဝတ်စုံသစ်ပေးမယ်လို့ ပြောထားတယ်
လက်ကောက်တွေရမယ် လက်ကောက်ယူကြမလား
ရောင်စုံလက်ကောက်တွေ ရမယ်
လက်ကောက်သည်
- လာပါပြီ ပြော - သိလား
ကျွန်မ သူငယ်ချင်းတတ်စနင်းက မင်္ဂ​လာဆောင်တော့မှာ
လက်ကောက်လေးတွေ ပြပါ
ဒီမှာတစ်ယောက်ယောက် မင်္ဂ​လာဆောင်တော့မယ်လို့
ကြားပါတယ်
ဒါကြောင့် လက်ကောက်ရောင်စုံတွေ အများကြီးယူလာတယ်
တတ်စနင်း နင်ဘယ်သွားနေတာလဲ
ဘာလို့ဒီလောက် ကြာနေရတာလဲ
လက်ကောက်တွေရမယ်
လက်ကောက်သည် လာဦး
ဟုတ်ကဲ့ လာပါပြီ
- လက်ကောက်ပြပါဦး - ဒီမှာကြည့်ပါ
ဒီလက်ကောက်တွေက ဘယ်လောက်လဲ
ဘာတွေစိုးရိမ်နေတာလဲ
လက်ကောက်အရင်ရွေးလိုက်လေ ပြီးမှဈေးပြောကြတာပေါ့
ကောင်းပြီ မင်္ဂ​လာဆောင်မှာဝတ်ဖို့ လက်ကောက်ကောင်းကောင်းပြပါ
ပါတော့ပါတယ် ဒါပေမဲ့ အရမ်းဈေးကြီးတယ်
ဈေးနှုန်းကကိစ္စ မရှိပါဘူး
ဒီအိမ်ကိုကြည့်ပြီး အထင်မသေးပါနဲ့
ကျွန်မတို့က မြို့စားနဲ့ ဆွေးမျိုးတော်တော့မှာ
လက်ကောက်အကောင်းစားတွေ ပြစမ်းပါ
ဒီမှာကြည့်
လှလိုက်တာ
မိဖုရားတွေဝတ်တဲ့ လက်ကောက်လိုပဲနော်
ဟုတ်တယ်
မိဖုရားတွေတောင် ကျွန်တော့်လက်ကောက်ကိုပဲကြိုက်ကြတာ
တော်တော့ ကြွားမနေနဲ့
ကျွန်မသမီးအတွက် လက်ကောက်ပြပါ တတ်စနင်း
- လာ တတ်စနင်း - တတ်စနင်းမင်္ဂ​လာဆောင်ပြီးရင်​
ငါက ခံတပ်မှာတပ်မှူးဖြစ်မှာ
အရက်ကောင်းတွေ အများကြီးသောက်ရမယ်
အာဒမ်ခန် အသက်ရှည် ကျန်းမာပါစေ
လက်ကောက်သည် ဈေးရောင်းတာအာရုံစိုက်လေ
သူ့လက်ကို လက်ကောက်ဝတ်ပေး
လက်ကောက်မဝတ်ချင်ဘူး မင်္ဂ​လာလည်းမဆောင်ချင်ဘူး
အာဒမ်ခန်က မကောင်းတဲ့လူကြီး
ဒီလိုမပြောနဲ့ သမီး လာ လက်ကောက်ဝတ်ကြည့်ပါ
မင်္ဂ​လာမဆောင်ချင်ပါဘူးဆို
အမိုက်မ
ငါတို့ဘဝကို နင်ဖျက်ဆီးနေတာလား
နင် မင်္ဂ​လာဆောင်ရမယ်
ငါတို့ခိုင်းတဲ့အတိုင်း နင်လုပ်ရမယ်
အာဒမ်ခန်က ငါ့ကို ခံတပ်မှာတပ်မှူးခန့်မယ်လို့
ကတိပေးထားပြီးပြီ
နင့်ဆန္ဒပါပါ မပါပါ နင်မြို့စားနဲ့လက်ထပ်မယ်လို့
ငါတို့ ရှင်ဘုရင်ကို ပြောထားပြီးပြီ
ပြောတာကြားလား
အမေတို့နှစ်ယောက် သမီးကိုရိုက်လို့
သမီးလက်ခံလိုက်ရတာလေ
တိတ်စမ်း
သူ့ကိုဘာလို့ရိုက်တာလဲ
သူ့ဆန္ဒမပါဘဲနဲ့
ဘာလို့သူ့ကို အတင်းမင်္ဂ​လာဆောင်ပေးရတာလဲ
အသုံးမကျတဲ့လက်ကောက်သည်
မင်းပြောနေတာ တပ်မှူးဖြစ်တော့မယ့်သူဆိုတာမမေ့နဲ့
လက်ကောက်ရောင်းစရာရောင်းပြီး သွားတော့
ငါမင်းတို့ကို လက်ကောက်မရောင်းဘူး
လမ်းပေါ်မှာ လက်ကောက်သည်တွေမှ အများကြီး
မင်းကိုဒီရွာမှာထပ်တွေ့လို့ကတော့
မင်းကိုခံတပ်မြေအောက်မှာ မြှုပ်ပစ်မယ်
မင်းကဘာကောင်လဲ
သူကငါ့သမီး ငါကြိုက်တဲ့သူနဲ့ လက်ထပ်ပေးမယ်
လူစွမ်းကောင်းဝင်လုပ်နေတယ်
ထွက်သွား
သွားစမ်း မင်းပစ္စည်းတွေယူသွား
လက်ကောက်သည်
- အဖေ သမီး လက်မထပ်ချင်ဘူး - နားလည်ပါ သမီးရယ်
သမီးအရုပ်တွေ ဒီမှာကျန်ခဲ့တယ်
နားလည်ပါ သမီးရယ်
တခြားအိမ်ကို မသွားချင်ဘူး
ငါ့တိုင်းပြည်မှာ ဒီလိုတွေဖြစ်နေပါလား
အသက်မပြည့်တဲ့မိန်းကလေးတွေ မင်္ဂ​လာဆောင်နေရပါလား
အိမ်ထောင်ပြုတယ်ဆိုတဲ့အဓိပ္ပာယ်တောင် သူမသိသေးဘူး
မိဖုရားဂျိုဓာပြောတာမှန်တယ်
အခုဆုံးဖြတ်ရမယ့်အချိန်ရောက်ပြီ
ဥပဒေဆိုတာ တိုင်းသူပြည်သားတွေအတွက်လုပ်ထားတာ
ဥပဒေအတွက် တိုင်းသူပြည်သားတွေ ဖြစ်လာတာမဟုတ်ဘူး
အနာဂတ်မျိုးဆက်ကိုဖျက်ဆီးတဲ့ ဥပဒေကို
ရပ်ပစ်ရမယ်
ရှင်ဘုရင်တစ်ယောက်အတွက် ခက်ခဲတဲ့ဆုံးဖြတ်ချက်ပဲ
ခါးသီးတဲ့အမှန်တရားတစ်ခုပဲ
တစ်ဘက်မှာလည်း နှစ်ပေါင်းများစွာ ကျင့်သုံးလာတဲ့ ရိုးရာအစဉ်အလာဖြစ်နေတယ်
ငါပြတ်သားတဲ့ ဆုံးဖြတ်ချက်ချရတော့မယ်
နှင်းဆီပင်ကိုပြန်နုတ်ပြီး ဟိုဘက်မှာစိုက်ဖို့မှာထားတယ်လေ
ဒါ မိဖုရားရဲ့အမိန့်
ဒါကအပင် အသက်ရှိတယ် အလွယ်တကူရွှေ့ပြောင်းလို့ရတဲ့
သစ်ကိုင်းမဟုတ်ဘူး
အချိန်မတန်ခင် နုတ်လိုက်ရင်
အမြစ်အားပျော့သွားလိမ့်မယ်
ဟိုမှာလည်းမရှင် ဒီမှာလည်းမရှင်တော့ဘူး
တစ်ခါလောက်အပွင့်ပွင့်ပါစေ
အပင်သန်မာအောင် အရင်ထားရတယ်
ပြီးရင် မင်းပြောတဲ့ ဘယ်နေရာမဆို ငါစိုက်ပေးမယ်
အရှင်
အရိုအသေပြုပါတယ် အရှင် တောင်းပန်ပါတယ် အရှင်
အရှင်ရောက်လာမှန်း မသိလိုက်လို့ပါ
မင်္ဂ​လာပါ အရှင်
ကျုပ် နန်းတွင်းမှာမရှိတာကို ဘယ်သူသတိထားမိသေးလဲ
သတိမထားမိပါဘူး အရှင်အချိန်မီရောက်ပါတယ်
အခုအချိန်တိကျတာကို တိုင်းသူပြည်သားတွေကြုံတွေ့နေရတယ်
ကျုပ် နားမလည်ဘူး အရှင်
နှင်းဆီပင်ကို အမြစ်မခိုင်ခင်
ရွှေ့ပြောင်းစိုက်လိုက်ရင် အပင်သေသွားနိုင်တယ်လို့
ဥယျာဉ်မှူးတွေပြောတာ ကြားလိုက်တယ်
သူပြောတာမှန်ပါတယ်
အရာအားလုံးသူ့အချိန်အခါနဲ့ လုပ်ရမှာပါ
အချိန်မတိုင်ခင်လုပ်တာမှန်သမျှ အကျိုးမရှိပါဘူး
ကျုပ် ဒါကိုနောင်တရနေတာ
အပင်တွေအတွက်ကျတော့ စဉ်းစားတတ်ကြတယ်
လူတွေအတွက်ကျတော့ကော
အရွယ်မတိုင်ခင် အိမ်ထောင်ပြုရတဲ့
အပြစ်ကင်းတဲ့ မိန်းကလေးတွေအတွက်ကျတော့ကော
ကျုပ်ဈေးလမ်းမှာ တွေ့ခဲ့တဲ့မြင်ကွင်းကြောင့်
တကယ်ကိုစိတ်ထိခိုက်ရတယ်
တတ်စနင်းထက်ငယ်တဲ့မိန်းကလေး မင်္ဂ​လာဆောင်တာတွေ့ခဲ့တယ်
သတို့သားက ကျုပ်ထက်တောင်ကြီးသေးတယ်
အရှင်ဆိုလိုတာကို နားလည်ပါတယ်
လူတစ်ယောက်အမြင်နဲ့ပြောရရင်
ဒီအရွယ်ငယ်ငယ်လေးနဲ့ အိမ်ထောင်မပြုသင့်ပါဘူး
ဒါပေမဲ့ ဒါ ဓလေ့ပဲလေ အရှင်
မိန်းကလေးတွေ ဒီလိုငယ်ရွယ်တဲ့အချိန်မှာ
အိမ်သစ်ကိုရောက်မှ နေရာသစ်မှာ သူတို့အဆင်ပြေနိုင်မယ် ထင်ကြတာ
ရှေးအစဉ်အဆက်ကတည်းက ဒီဓလေ့ကိုကျင့်သုံးလာတာ
သူတို့မင်္ဂ​လာဆောင်တာတောင် မသိနိုင်လောက်အောင်
ကလေးတွေက ငယ်လွန်းနေတယ်
ဒါက မချမှတ်ထားတဲ့ဥပဒေ ဖြစ်လာတယ်
ဒါပေမဲ့ ဥပဒေက မမှားပါဘူး
နှစ်ပေါင်းများစွာကတည်းက ကျင့်သုံးလာတဲ့ဓလေ့က
မမှန်တာ
ဥပဒေပြင်လို့ရတယ် ဒီကိစ္စကိုတားမြစ်တဲ့ဥပဒေပြုလို့ရတယ်
ကျုပ်ရှေ့ကရှင်ဘုရင်တွေ ဒါကိုမတွေးမိကြဘူးလား
တွေးမိပါတယ် အရှင်
အရင်ရှင်ဘုရင်တွေအများကြီး ဥပဒေကိုပြောင်းလဲပြင်ခဲ့ကြတယ်
ဥပဒေသစ်တွေလည်း ထပ်ပြဌာန်းကြတယ်
အလာဥဒင် ကေဂျီ ရှေးရှားဆူရီ တို့လည်း
စံနမူနာကောင်းတွေ ပြခဲ့ကြတယ်
ဒီဥပဒေတွေကို တိုင်းသူပြည်သားတွေ လိုက်နာကြာလား
တိုင်းသူပြည်သားတွေ ဘုရင်ကိုယုံကြည်ရင်
သူတို့နားလည်ပါတယ်
သူတို့ ဥပဒေကို လက်ခံတယ်
ကောင်းပြီ
ဒီအရေးကိစ္စနဲ့ပတ်သက်ပြီး ဥပဒေသစ်ပြဌာန်းချင်တယ်
ဒီကိစ္စတွေက ဒီလောက်အခြေအနေထိ ရောက်သွားတယ်ပေါ့
အသက်မပြည့်တဲ့မိန်းကလေးကို လက်ထပ်တာတားဖြစ်တဲ့ဥပဒေပြင်နေပြီ
ဒါပေမဲ့ ငါကအာဒမ်ခန်
မဟာမန်ဂရဲ့သားတော်
အားလုံးအံ့ဩသွားအောင် ငါတုံ့ပြန်ပြမယ်
အားလုံးသတိ
အိန္ဒိယတိုင်းဧကရာဇ်မင်း
အရှင်မင်းမြတ်ဂျာလာလုဒင်မိုဟာမက် ကြွရောက်လာပါပြီ
မနေ့က အာဒမ်ခန်နဲ့ တတ်စနင်းတို့အမှုကို
ကြားနားခဲ့ပြီးပြီ
ဒီနေ့ ကျုပ်ရဲ့ဆုံးဖြတ်ချက်ကို ကြေညာတော့မယ်
ဒီပြဿနာရဲ့ဇစ်မြစ်ကိုသိရဖို့ တစ်ရက်အချိန်ယူခဲ့တယ်
ဥပဒေအသစ်ပြဌာန်းတာ ဥပဒေဟောင်းပြင်ဆင်တာတွေ
သမိုင်းမှာရှိခဲ့တယ်
ကျုပ်ဘိုးတော်မင်းကြီး ရှားဘာဘာ
ကျုပ်ခမည်းတော် ဟုမာယွန်တို့လည်း
တိုင်းသူပြည်သားတွေအကျိုးအတွက် ဥပဒေအသစ်ပြဌာန်းခဲ့တယ်
ဒီနေ့မှာလည်း အခုကစပြီး
တစ်တိုင်းပြည်လုံး လိုက်နာကျင့်သုံးရမယ့်
ဥပဒေသစ်တစ်ခု ပြဌာန်းလိုက်တယ်
ကျုပ်အမိန့်အရ ဒီဥပဒေကို ပြည်သူတွေလက်ခံရမယ်
အသက်မပြည့်တဲ့မိန်းကလေးကို လက်ထပ်တာဟာ ရက်စက်တယ်လို့မြင်တယ်
သူတို့ဘဝကို ခြယ်လှယ်ကစားသလို ဖြစ်နေတယ်
ဒါကြောင့် အသက် ၁၄ နှစ် မပြည့်တဲ့ ဘယ်မိန်းကလေးမှ
အိမ်ထောင်ပြုခွင့်မရှိဘူးလို့ အမိန့်ချမှတ်လိုက်တယ်
ဒီဥပဒေကို ချိုးဖောက်တဲ့သူ ပြစ်ဒဏ်ပေးခံရမယ်
မိန်းကလေးမိဘတွေချိုးဖောက်လည်း ပြစ်ဒဏ်ခံရမယ်
ဒီဥပဒေကို တစ်တိုင်းပြည်လုံးမှာ ကျင့်သုံးမယ်
နယ်မြေတိုင်း လူမျိူးတိုင်း တော်ဝင်လူတန်းစားရော
သာမန်လူတန်းစားပါ ဒီဥပဒေသက်ရောက်တယ်
ဘယ်သူ့ကိုမှ သက်ညှာမတေးဘူး
အက်ဒဂါ
အရှင်ချမှတ်လိုက်တဲ့ ဥပဒေအသစ်ဟာ
တိုင်းသူပြည်သားတွေအတွက် အကျိုးများတာအသေအချာပါပဲ
မိန်းကလေးတွေရဲ့ဘ၀ တိုးတက်ကောင်းမွန်လာမယ်
ကျုပ်တို့လက်ခံပါတယ်
ဒီအမိန့်စာကို ထပ်ပွားပြီး
တိုင်းသူပြည်သားတွေဆီ ပို့လိုက်ပါ
မြို့တိုင်းရွာတိုင်း ဒီဥပဒေကို သိနေရမယ်
အမိန့်တော်အတိုင်းပါ အရှင်
ဥပဒေသစ်ပြဌာန်းလိုက်ပြီဆိုတော့
အာဒမ်ခန်လည်း ဒီဥပဒေအောက်မှာ ရှိနေတယ်
ဒါကြောင့် သူ တတ်စနင်းကို လက်ထပ်လို့မရဘူး
ဆရာကြီး
ဒီကိစ္စနဲ့ပတ်သက်ပြီး ဘယ်လိုသဘောရလဲ
အရှင့်ဆုံးဖြတ်ချက်ကို သဘောတူပါတယ် အရှင် မိုဟာမက်ဂျာလာလုဒင်
အာဒမ်ခန် တတ်စနင်းကို လက်ထပ်ခွင့်မရှိတော့ပါဘူး
အရှင် ခွင့်ပြုမယ်ဆိုရင် တစ်ခုလောက်ပြောချင်ပါတယ်
ခွင့်ပြုတယ်
အရှင့်ဆုံးဖြတ်ချက်ကို တရားတယ်လို့မထင်ပါဘူး
ကျုပ် မတရားခံရတာပါ
အာဒမ်ခန်
မင်း အရှင်မင်းမြတ်ရှေ့ ရောက်နေတာမမေ့နဲ့
ဒါကတော်ဝင်ရုံးတော်
အရှင့်အမိန့်ကိုဆန့်ကျင်တာ အရှင့်ကိုမလေးစားတာပဲ
အမိန့်မနာခံတာပဲ
ပြောတာရအားနာပါတယ် အက်ဒဂါ
အာဒမ်ခန်က ဘာပြစ်မှုကိုမှ မကျူးလွန်ပါဘူး
အပြစ်သား ထွက်ဆိုချက်ကို
ဘယ်ဥပဒေကမှ မတားမြစ်ထားပါဘူး
သူ့ဘက်က အခြေအနေကို
သူအရှင့်ကိုပြောပြချင်တယ် ပြောတာပါ
အက်ဒဂါ
အာဒမ်ခန် ထွက်ဆိုခွင့် ရှိပါတယ်
ပြောပါ အာဒမ်ခန်
ကျေးဇူးတင်ပါတယ် အရှင်
ကျုပ်ပြောချင်တာက
အခုဥပဒေသစ်ပြဌာန်းတဲ့ အချိန်အတွင်းမှာတောင်
တိုင်းပြည်ထဲမှာ ဒီလိုမင်္ဂ​လာဆောင်မျိုး ဖြစ်နေပါသေးတယ်
မနေ့ကထိ တစ်တိုင်းပြည်လုံး ပြည်နယ်တွေအားလုံး
အမယ်ရ်မှာတောင်
ဒီလိုမင်္ဂ​လာပွဲမျိုး ကျင်းပနေပါတယ်
ဒါပေမဲ့ သူတို့ကို ဘယ်သူမှအပြစ်မပြောပါဘူး
ကျုပ်အလှည့်ကျမှ ဥပဒေသစ်ထုတ်တယ်
ဥပဒေသစ်မထုတ်ခင်ကတည်းက ကျုပ် စတင်လုပ်ဆောင်ခဲ့တာ
ဒါကြောင့်ဒီဥပဒေက ကျုပ်ကိုမသက်ရောက်ပါဘူး
အားလုံးအပေါ်ဒီဥပဒေ သက်ရောက်တယ် အာဒမ်ခန်
ဒီလိုဆိုရင် အရှင့်အပေါ်မှာလည်း သက်ရောက်မှာပေါ့
အရှင်လည်းဒီဥပဒေအောက်မှာ ရှိတာပေါ့
တော်တော့ အာဒမ်ခန်
မင်း အရမ်းလွန်နေပြီ
တိုင်းပြည်ရဲ့အကြီးဆုံးဥပဒေက
ရှင်ဘုရင်က ဥပဒေအားလုံး အထက်မှာရှိတယ်ဆိုတာပဲ
သူပြောသမျှဟာ ဥပဒေဖြစ်တယ်
အရှင်မင်းမြတ်ဟာ ငါတို့အတွက် အရှင်ပဲ
သူကတိုင်းသူပြည်သားတွေရဲ့ အထက်မှာရှိတယ်
ဒါကြောင့် တိုင်းသူပြည်သားအတွက် ချမှတ်တဲ့ ဘယ်ဥပဒေမှ သူ့ကိုမသက်ရောက်ဘူး
သူ့ဆုံးဖြတ်ချက်ကို ဘယ်သူမှပြင်လို့မရသလို
သူ့ကိုဘယ်သူမှ စွပ်စွဲလို့မရဘူး
ဥပဒေကို အရှင်မင်းမြတ်တစ်ယောက်ပဲ ချိုးဖောက်လို့ရတယ်
ပြင်လို့ရတယ်
မြို့စားတစ်ယောက်အနေနဲ့ မင်းကောင်းကောင်းသိပါတယ် အာဒမ်ခန်
သူ့အတိုင်းအတာကို အရှင်ကိုယ်တိုင် သူ့ဘာသာဆုံးဖြတ်မယ်
တိုင်းသူပြည်သားတွေ အမတ်တွေဆုံးဖြတ်လို့မရဘူး
ဒီလို မလေးမစားအပြုအမူမျိုး နောင်ကိုထပ်ကျူးလွန်ခဲ့ရင်
မင်းကို သူပုန်အဖြစ် သတ်မှတ်တယ်
အရှင်မင်းမြတ်ကို အရှင့်တမန်တော်လို့ခေါ်တာ မှန်ပါတယ်
ဒါပေမဲ့ အရှင်က ဥပဒေအထက်မှာရှိနေတယ်ဆိုရင်
တိုင်းသူပြည်သားတွေက ဘာတရားမျှတမှုရတော့မှာလဲ
ဥပေဒေဆိုတာအားလုံးအပေါ် သာတူညီမျှရောက်သင့်တာ
တော်ဝင်လူတန်းစားရော သာမန်လူတန်းစားရော
ရှမ်ဆူဒင်ပြောတာ လက်ခံပါတယ်
ဥပဒေတိုင်းရဲ့အထက်မှာ အရှင်ရှိတယ်ဆိုတာ သိပါတယ်
အသေအချာပါပဲ
အားလုံး အက်ဒဂါပြောတာ သဘောတူပါတယ်
ဒါပေမဲ့အာဒမ်ခန်က တစ်ခုထောက်ပြတယ်
ဥပဒေပြဌာန်းတာ ပြင်ဆင်တာ
ရှင်ဘုရင်မှာလုပ်ခွင့်ရှိတယ်
ဒါကြောင့် ဒီဥပဒေဟာ ကျုပ်ပေါ်မှာလည်းသက်ရောက်ပါတယ်
ဒီဥပဒေကို ကျုပ်လည်း လိုက်နာကျင့်သုံးပါမယ်
ဒီဥပဒေရဲ့ ကန့်သတ်မှုကိုလက်ခံပါတယ်
အသက်မပြည့်တဲ့မိန်းကလေးကို ကျုပ်ဘယ်တော့မှလက်မထပ်ပါဘူး
ကောင်းပါပေတယ်
အရှင်မင်းမြတ်ဂျာလာလုဒင် သက်တော်ရာကျော်ရှည်ပါစေ
ကောင်းပါပေတယ် အရှင်
အရှင် စံနမူနာပြလိုက်တာပဲ
အသက်မပြည့်တဲ့မိန်းကလေးကို
လက်ထပ်တဲ့ပြစ်မှုမျိုး မကျူးလွန်တော့ဘူး
ဒါပေမဲ့ အရှင်ကျူးလွန်ပြီးတဲ့
အပြစ်ကကော
အရှင်ကိုယ်တိုင် အသက်မပြည့်တဲ့မိန်းကလေးကို
လက်ထပ်ခဲ့တာ ပြန်ပြောပြရဦးမလား
မိဖုရားရခေယျကို လက်ထပ်တဲ့အချိန်မှာ
အရှင်က ၁၁ နှစ်
မိဖုရားရခေယျက ၉ နှစ်
ဒီဥပဒေက အရှင့်ကိုလည်း သက်ရောက်တယ်လို့ယူဆရင်
အရှင် ပြစ်မှုကျူးလွန်တာပဲ မဟုတ်လား
မိဖုရားရခေယျ နဲ့ သူလက်ထပ်တာ တရားမဝင်ပါဘူး
တရားမဝင်ဘူး မဟုတ်လား
အာဒမ်ခန်
အမှန်တရားက ခါသီးပါတယ် အရှင်
စကားကိုဆင်ခြင်ပြောစမ်း အာဒမ်ခန်
ရပ်လိုက် ရပ်လိုက် ဝန်ကြီး
ကျုပ်တို့ရုံးတော်မှာ ရောက်နေတာနော်
ကျုပ်က ဝန်ကြီးသားမဟုတ်ဘူး
ကျုပ်က မဂိုတိုင်းပြည်ရဲ့မြို့စား
ကျုပ် လျှောက်လဲရမှာပဲ
ရုံးတော်မှာကျုပ်ကို ဘယ်ဝန်ကြီးမှ အပြစ်ပေးလို့မရဘူး
အရှင်ပဲ ကျုပ်ကို အပြစ်ပေးခွင့်ရှိတယ်
အရှင်မင်းမြတ်ပေးတဲ့ ပြစ်ဒဏ်အားလုံးကျုပ်ခံမယ်
ကျုပ်ကို ခေါင်းဖြတ်ချင်လည်း ဖြတ်လို့ရတယ်
ဒီဥပဒေသာကျင့်သုံးမယ်ဆိုရင် အရင်ကပြုခဲ့တဲ့
မင်္ဂ​လာပွဲအားလုံး တရားမဝင်ဘူး
အရှင်က ဒီအိမ်ထောင်ကို ဆက်လက်လက်ခံနေမယ်ဆိုရင်
ကျုပ် ဒီဥပဒေကို မလိုက်နာနိုင်ဘူး
အာဒမ်
ရှင်ဘယ်သူ့ကို ပြောနေတယ်ဆိုတာ
ရှင်သိရဲ့လား အာဒမ်ခန်
အရှင်မြတ်ကိုသက်သေထားပြီး ကျွန်မတို့လက်ထပ်ခဲ့တာ
ကျွန်မကသူ့ရဲ့ အတိုင်ပင်ခံချုပ်
ကျွန်မ အရှင်နဲ့လက်ထပ်တာ တရားမဝင်ဘူးဟုတ်လား
တရားမဝင်ဘူးလား
ရုံးတော်မှာမိဖုရားကို ရှင်မလေးမစားလုပ်တာပဲ
ရှင် ပြစ်ဒဏ်ခံရမယ် ပြစ်ဒဏ်ကျခံစေရမယ်
ခင်ဗျားကိုထိခိုက်သွားရင် စိတ်မကောင်းပါဘူး မိဖုရား
ဒါပေမဲ့ ဥပဒေက ပြဌာန်းပြီးပြီ
အရှင်ပြေပုံအရဆို သူရော ခင်ဗျားရော ကျုပ်ရော
အားလုံးအပေါ် ဒီဥပဒေသက်ရောက်တယ်
ကျုပ်က ကျိုးကြောင်းခိုင်လုံတဲ့မေးခွန်း မေးတာ
အရှင် ပြန်ဖြေလိမ့်မယ်
ဒီနေ့ ကျုပ်ကို ခေါင်းဖြတ်သတ်လို့ရမယ်
ကျုပ်ကိုတစ်သက်လုံး နှုတ်ပိတ်လို့ ရချင်ရမယ်
ဒါပေမဲ့ တိုင်းသူပြည်သားတွေ သန်းနဲ့ချီပြီး
ဒီမေးခွန်းကိုမေးလာရင် ဘယ်လိုလုပ်မလဲ
ကျုပ် အရှင့်ကို အရမ်းလေးစားပါတယ်
ကျုပ် သူ့ကိုအတင့်ရဲပြီး ပြောမိတဲ့အတွက် အပြစ်ရှိပါတယ်
သူကျုပ်ကို ခေါင်းဖြတ်သတ်ချင်ရင် ကျုပ် အသက်ကိုစတေးဖို့အသင့်ပဲ
အရှင့်သဘောအတိုင်း ဆုံးဖြတ်ပါ
ကျုပ်ကို တတ်စနင်းနဲ့ လက်ထပ်ခွင့်ပြုမလား
ဒါမှမဟုတ် ဒီဥပဒေကိုလိုက်နာပြီး
မိဖုရားရခေယျနဲ့ ကွာရှင်းမလား
အရှင့်ဆုံးဖြတ်ချက်ကို ကျုပ်လက်ခံမှာပါ
ကျုပ်ကိုခွင့်ပြုပါဦး
သက်တော်ရာကျော်ရှည်ပါစေ အရှင်
အရှင် ကျွန်မအာဒမ်ကို ပြောလိုက်ပါ့မယ်
ဒီကိစ္စကို ကျွန်မအာဒမ်ကို ပြောလိုက်ပါ့မယ်
သူအရှင့်ကို မထီလေးစားလုပ်တဲ့အတွက် ကျွန်မ အပြစ်ပေးလိုက်ပါ့မယ်
သူ့မိခင်အနေနဲ့ ကျွန်မ တောင်းပန်ပါတယ်
သူ့ကိုပြောလိုက်ပါ့မယ် ကျွန်မကိုခွင့်ပြုပါဦး
အာဒမ်ခန်ရဲ့ အပြုအမူက ခွင့်လွှတ်စရာအကြောင်းမရှိဘူး ဂျာလာ
ကျွန်မ ရှင့်ကို သိပ်စိတ်ဆိုးတယ် ဂျာလာ
ကျွန်မ စော်ကားခံရတာကို ဘာလို့ကြည့်နေနိုင်တာလဲ
သူကကျွန်မကိုကွာရှင်းဖို့ပြောတာကို ရှင်နားထောင်နေတယ်
ရှင်တင်မကဘူး မယ်မယ်ကပါငြိမ်နေတယ်
ကျွန်မ တကယ်အံ့ဩမိတယ် ဂျာလာ
ရှင့်ဓားကိုထုတ်ဖို့ ဒီလောက်လေးနေလား
ဒါမှမဟုတ် အာဒမ်ခန်ရဲ့ ရာထူးကသိပ်မြင့်နေလို့
ရှင်မလုပ်ရဲဘူးလား
ရုံးတော်မှာ အားလုံးကို
လျှောက်လဲခွင့်ပေးထားတယ်
လျှောက်လဲချက်ပေးတာနဲ့ သူတစ်ပါးကို
အသရေဖျက်တာ တစ်ခြားစီပဲ
ဟုတ်ပါတယ် ဒါပေမဲ့ အာဒမ်ခန် အရှင့်ကို
စွပ်စွဲတာကြောင့် ငါတို့အားလုံး အံ့ဩနေကြတာ
မယ်မယ် မထီလေးစားလုပ်တာကို အပြစ်ပေးရမှာပဲ
ရှင့်ကို အပြစ်ဖြစ်စေတဲ့ဥပဒေကို ဘာလို့ပြဌာန်းချင်ရတာလဲ
ကျွန်မတို့ အိမ်ထောင်ရေးမှာ အနှောင့်အယှက်တွေဖြစ်လာပြီ ဂျာလာ
စိတ်ထိန်းပါ မိဖုရားရခေယျ
အခုလိုပြောရတာ တောင်းပန်ပါတယ် မိဖုရားကြီး
မိဖုရားကြီးဆီက အခုလိုမမျှော်လင့်ထားဘူး
မိဖုရားဂျိုဓာနဲ့ပတ်သက်လာရင်တော့
တရားစီရင်ရေးကိစ္စတောင် မယ်မယ်ဝင်ပါတယ်
အဲဒီတုန်းကတော့ ရုံးတော်လုပ်ထုံးလုပ်နည်းကိုတောင်
မယ်မယ် ဂရုမစိုက်ဘူး
မိဖုရားရခေယျ ရှင်..
တော်
မပြောနဲ့ မိဖုရားဂျိုဓာ ကျွန်မရှင်နဲ့ မပြောချင်ဘူး
ရခေယျ
အခုတော့ ကျွန်မပြောတာကို ရှင်က ကန့်ကွက်နေပြီပေါ့
ရှင့်ရဲ့အတိုင်ပင်ခံမိဖုရားလေးကြောင့်လား
ဂျာလာ ဒီကိစ္စ ကျွန်မတို့နှစ်ယောက်ကိစ္စလို့ထင်တာ
ဒါပေမဲ့ မဟုတ်ဘူး
ကျွန်မ နဲ့ မိဖုရားဂျိုဓာကြားက ပြဿနာပဲ
ဒီနေ့ ကျွန်မတို့ကြားကို ဝင်ပါရလောက်အောင် သူကအရေးပါနေပြီ
ရခေယျ
ငါပြောနေရင် ငါ့ကိုကြည့်
အရင်ကလည်ပြောခဲ့တယ် အခုငါထပ်ပြောမယ်
မင်းကအတိုင်ပင်ခံချုပ်တင် မဟုတ်ဘူး
ငါ့ရဲ့အရင်းနှီးဆုံး ငါ့သူငယ်ချင်း ငါ့အတိုင်ပင်ခံ
ငါတို့ဆက်ဆံရေးမှာ ဘယ်သူမှကြားဝင်လို့မရဘူး
အာဒမ်ခန်ကိစ္စပြောရရင်
သူဒီနေ့ တရားလွန်လွန်းတယ်
ဒီတစ်ခါသူအပြစ်ရှိသွားပြီ
ဒါဆို အဲဒီတုန်းက ဘာလို့သူ့ကို ဘာမှမပြောတာလဲ
ငါကရှင်ဘုရင်လေ ရခေယျ
ရုံးတော်မှာတရားမျှတဖို့ လိုတယ်
အပြစ်သားသွေးထိုးတာကို ငါဓားဆွဲဖြေရှင်းလိုက်ရင်
ရှင်ဘုရင်သိက္ခာ ကျဆင်းသွားမှာပေါ့
ငါလည်း အာဒမ်ခန်ပုံစံ မကြိုက်ပါဘူး
သူက ဒွေးတော်သား ငါ့ဝမ်းကွဲအစ်ကိုမို့လို့
ငါသူ့ကိုခွင့်လွှတ်ထားတာ
ဒါပေမဲ့ ဒီတစ်ခါတော့
သူက ငါ့ဥပဒေကို မေးမြန်းထောက်ရှုလာပြီ
ဒါဆို ကျွန်မတို့ မကွာရှင်းရအောင်
ဘယ်သူမှမတားနိုင်တော့ဘူးလား ဂျာလာ
ကောင်းပြီ မိဖုရားဂျိုဓာ အာဒမ်ခန်ကိုတိုင်ကြားလို့
အခုအခြေအနေထိ ဖြစ်လာခဲ့တယ်
နောက်မိဖုရားတစ်ယောက်ကလည်း ထပ်ပြီးတိုင်ကြားမယ်
ဒီအမှုက အများပြည်သူဆီထိရောက်စေရမယ်
ဒါပေမဲ့ ဒီကိစ္စကို ရှင်ဘာမှမလုပ်နိုင်ဘူးနော်
ဟုတ်လား အရှင်
ဒါပေမဲ့ ကျွန်မရအောင်လုပ်မယ်
သူ့ဇနီးတိုင်ကြားမှုနဲ့ပတ်သက်ပြီး အရှင်ဆုံးဖြတ်လို့ရအောင်
ဖိအားပေးမယ်
ဒီတစ်ခါ အတိုင်ပင်ခံမိဖုရားက
အရှင့်ကိုတိုင်ကြားမယ်
မယ်မယ်ဒီကိုဘာကြောင့်ရောက်လာလဲ ကျုပ်သိတယ်
ရိုက်ပါ မယ်မယ် ရိုက်လိုက်စမ်းပါ
ဟိုမှာမရိုက်လိုက်ရဘူး အခုဒီမှာရိုက်လေ
ရိုက်ပါ မယ်မယ် ရိုက်စမ်းပါ
ငါမင်းကို မရိုက်ဘူး အာဒမ် မင်းကိုခေါင်းဖြတ်မှာ
အရှင်နဲ့ရခေယျ ကွာရှင်းဖို့ကိစ္စ
မင်းဘယ်လိုတွေးရဲရတာလဲ
မင်းတွေးမိတယ်ဆိုရင်တောင်
ရုံးတော်မှာဘာလို့ ပြောရဲရတာလဲ
ငါမေးနေတယ်လေ
ဂျာလာနဲ့ အက်ဒဂါပြောတာ ကျုပ်ကြားလို့
သူတို့ဘာတွေပြောကြတာလဲ
ခေါင်းငုံ့စမ်း အာဒမ်
မအံ့ဩနဲ့
ဒီနေ့ငါအရမ်းပျော်တာပဲ
မင်းဒီလိုလုပ်နိုင်လိမ့်မယ်လို့ ငါလုံးဝထင်မထားဘူး
မင်းငါ့လို တွေးခေါ်တတ်ပြီ အာဒမ်
ငါလည်းအဲဒီလို လုပ်ရမှာ
ပထမဆုံး မင်းမှန်ကန်တဲ့လုပ်ရပ်ကို လုပ်လိုက်တာပဲ
ငါမင်းမယ်မယ်လို့ပြောရတာ ဂုဏ်ယူတယ်
ငါဂျာလာ့ကိုချစ်ပေမဲ့ နိုင်ငံရေးနဲ့ပတ်သက်လာရင်
အချစ်အတွက် နေရာမရှိဘူး
အခု ဂျာလာဘာကိုရွေးမလဲ ငါတို့စောင့်ကြည့်ရုံပဲ
ရခေယျလား မိဖုရားဂျိုဓာလား
သူမိဖုရားရခေယျနဲ့ ကွားရှင်းလိုက်ရင်
သူတို့အိမ်ထောင်ရေးက ပျက်စီးသွားပြီ
ဒါဆိုမိဖုရားဂျိုဓာ အပြစ်ဖြစ်မှာ
ဒါဆို ငါတို့ ဝင်သွေးထိုးလို့ရပြီ
သူမကွာရှင်းလည်းပဲ
မင်းအကျိုးမယုတ်ဘူး အာဒမ်
အဲဒါဆို မင်းတတ်စနင်းကို လက်ထပ်လို့ရမယ်
ဂျာလာ မိဖုရားရခေယျကို ကွာရှင်းရင်
ငါတို့အဆင့်ဘာလဲ သူ့အဆင့်ဘာလဲ သိသွားမယ်
ငါတော့ကျေနပ်တယ်
ဒါပေမဲ့ မယ်မယ်
ဂျာလာ မိဖုရားရခေယျကို ပြန်လက်ထပ်လို့ရတာပဲ
ဟင့်အင်း မရဘူး အာဒမ်
သူ့ကိုတရားဝင် လက်ထပ်လို့မရဘူး
ဂျာလာ မိဖုရားဂျိုဓာကို ပြန်လက်ထပ်ဖို့အတွက်
သူတခြားတစ်ယောက်ကို အရင်လက်ထပ်ရမယ်
သူဒုတိယခင်ပွန်းနဲ့ အတူနေပြီးတော့မှ
သူ့ကိုကွာရှင်းပြီး ဂျာလာ့ကိုလက်ထပ်လို့ရမှာ
ဂျာလာနဲ့မိဖုရားရခေယျ
ဒီလိုမျိုး အစော်ကားခံနိုင်မှာမဟုတ်ဘူး
ငါတစ်ခုပြောလို့ရမလား
ပြောပါ မယ်မယ်
မင်းငယ်ငယ်ကတည်းက
ငါဖြစ်ချင်တဲ့ဆန္ဒတစ်ခုတည်း ရှိတယ်
မင်းကိုကြီးပွားတိုးတက်စေချင်တာ မင်းကိုအရိုအသေပြုချင်လို့
ဒီနေ့တော့ အဲဒီနေ့ကို ရောက်လာပြီ
မင်းအမေမင်းကို လေးစားနေရပြီ
ငါပြောရတော့မယ် မြို့စားကြီးအာဒမ်ခန်
သက်တော်ရာကျော်ရှည်ပါစေ
မယ်မယ်
ဘာလို့ဒီလောက် စိတ်မကောင်းဖြစ်နေတာလဲ ဂျိုဓာ
ငါ့ကံကြမ္မာကိုကဆိုးတာပါ မိုတီ
ငါတစ်ယောက်ယောက်အတွက် ကောင်းဖို့လုပ်ပေးလိုက်တိုင်း
အဆိုးဘက်ကို ဘာလို့ပြောင်းသွားရတာလဲ
တတ်စနင်းလုံခြုံမှုအတွက် ငါအရှင့်ကိုတောင်းဆိုခဲ့တယ်
ရလဒ်ကလုံး၀ပြောင်းသွားတယ်
မိဖုရားရခေယျကို ထိခိုက်စေသွားတယ်
သူလည်းမှန်ပါတယ်
ကိုယ်အရမ်းချစ်တဲ့သူနဲ့ ခွဲခွာရမှာကို
သူဘယ်လိုခံစားနိုင်မှာလဲ
အာဒမ်ခန်ကြောင့် ဒီလိုတွေဖြစ်ရတာ
အရှင်သူ့ကို အဲဒီမှာတင်သတ်လိုက်သင့်တာ
တစ်မိသားစုလုံး သူ့ကြောင့်ဒုက္ခရောက်ရတာ
အခု အာဒမ်ခန်အကြောင်း မတွေးတော့ဘူး မိုတီ
မိဖုရားရခေယျအကြောင်း စဉ်းစားနေတာ
ငါ့ကြောင့်သူစိတ်ဒုက္ခရောက်ရတာ
မဟုတ်ပါဘူး ဂျိုဓာ
ကိုယ့်ကိုယ်ကိုယ်ဘာလို့ အမြဲအပြစ်တင်နေတာလဲ
မိဖုရားဘာမှားလို့လဲ
ငါ့အမှားမဟုတ်မှန်းတော့ သိပါတယ်
ဘယ်သူ့အမှားလဲဆိုတာလည်း ငါသိတယ်
ဘယ်သူလဲ
ဒီကိစ္စနောက်မှပြောမယ်
နင်သွားလို့ရပြီ မိုးချုပ်လှပြီ
ငါနားတော့မယ်
ဒါပေမဲ့ ဂျိုဓာ
သွားတော့
ဒီကိစ္စကဖြေရှင်းဖို့က ထင်သလောက်မလွယ်ဘူး
တော်တော်ရှုပ်ထွေးလာပြီ
မိဖုရားဂျိုဓာတိုင်ကြားပြီးတော့
အာဒမ်ခန်က တတ်စနင်းကို လက်ထပ်ဖို့ သဘောတူတယ်
ဥပဒေပြီးတော့ ရခေယျက သောင်းကျန်းတယ်
ဒီကိစ္စက နိုင်ငံအရေးနဲ့ မိသားစုအရေးကြားမှာ
ပိုရှုပ်ထွေးလာပြီ ငါဘာလုပ်ရမလဲ
အရှင် ကယ်ပါဦး
ဘာဖြစ်လို့လဲ ဘာပြဿနာရှိလို့လဲ
အခြေအနေမကောင်းဘူး အရှင် ကျွန်မတောင်းပန်ပါတယ်
မိဖုရားရခေယျ အရမ်းဒေါသဖြစ်နေတယ်
သူ့ကိုဘယ်လိုမှ ထိန်းမရဘူး
အရှင်ကလွဲပြီး သူ့ကိုဘယ်သူမှထိန်းနိုင်မှာမဟုတ်ဘူး
သူဒေါသနဲ့တစ်ခုခုမလုပ်ခင်
အရှင်ထိန်းပေးပါဦး
ဖြေရှင်းပေးပါ
ထ
သွားကြ
ရှင်ဘာလို့ဒီကိုလာတာလဲ
အခန်းထဲမှာ မင်းဘာတွေလုပ်ထားတာလဲ
ကျွန်မအိပ်မက်တွေ တစ်စစီဖြစ်သွားပြီ ဂျာလာ
ဒီစုတ်ပြတ်နေတဲ့အခန်းကိုတွေ့တယ် ကျွန်မနှလုံးသားကိုတော့မတွေ့ဘူး
နှလုံးသားတွေ တစ်စစီဖြစ်နေပြီ
စိတ်ထိန်းပါဦး ရခေယျ
ဘယ်လိုလဲ
ကျွန်မကိုယ်ကျွန်မ ဘယ်လိုထိန်းရမှာလဲ
ပြောပါဦး
ကျွန်မဘဝတစ်ခုလုံး စုတ်ပြတ်သတ်တော့မယ်
ရှင်ကကျွန်မကို စိတ်ထိန်းစေချင်သေးတာလား
ရှင်က ရှင်ဘုရင် ရှင်ဘာမဆိုလုပ်နိုင်တယ်
မိဖုရားဂျိုဓာအတွက် ရှင်ဥပဒေပြဌာန်းနိုင်တယ်
အာဒမ်ခန်ရှင့်ကိုရိသဲ့သဲ့ပြောတော့ ရှင်ဥပဒေကိုလိုက်နာတယ်
ကျွန်မအတွက်ကျတော့ကော ဂျာလာ
ကျွန်မအတွက်ဘယ်မှာလဲ ပြောပါဦး
ကျွန်မအခွင့်အရေးကကော ကျွန်မနေရာကကော
တိုင်းသူပြည်သားတွေအနာဂတ် လှပဖို့ ရှင်တွေးတယ်
ဂျိုဓာတိုင်ကြားတာကို ရှင်နားလည်တယ်
အာဒမ်ခန်လျှောက်လဲချက်ကို ရှင်လက်ခံတယ်
ဒါပေမဲ့ ကျွန်မအတွက်ကကော ဂျာလာ
ပြောလေ
ကလေးဘဝကတည်းက
သူငယ်ချင်းအဖြစ်နေခဲ့တယ်
ဇနီးအဖြစ်နဲ့ အေးအတူပူအမျှ ရှင့်ကိုထောက်ပံ့ပေးခဲ့တယ်
မိဖုရားအဖြစ်နဲ့ တိုင်းပြည်အရေးကိစ္စတွေမှာ အကြံပေးခဲ့တယ် ဂျာလာ
ဒီနည်းနဲ့ကျွန်မကို ရှင်ပြန်ပေးဆပ်လိုက်တာလား
ကျွန်မတို့ဆက်ဆံရေး ပျက်စီးတော့မလိုဖြစ်နေပြီ
မရဘူး ဂျာလာ ကျွန်မသည်းမခံနိုင်ဘူး
ကျွန်မကလွဲပြီး
ရှင်အားလုံးကို တန်ဖိုးထားတယ်
မင်းအဆင့်ကို မင်းနှိမ့်ချမပြောပါနဲ့ ရခေယျ
ငါမင်းဆီက မျှော်လင့်ထားတာတွေ အများကြီးရခဲ့တယ်
ရှင်ဘုရင်အနေနဲ့ဇနီးဆီက လိုအပ်တာမှန်သမျှရခဲ့တယ်
ငါ့မှာ မိဖုရားတွေရှိပေမဲ့
အချစ်တော်မိဖုရားကတစ်ယောက်တည်း ရခေယျ